techiaith/cofnodycynulliad_en-cy huggingface dataset:
English: Diolch, Dirprwy Lywydd. You say in your statement today that dialogue, not unilateral actions or ultimatums, is important, and of course that will be true in terms of not invoking article 16 to hide behind the mess that has somehow been created by a bad deal. I'm really concerned about the ports of Milford Haven, Fishguard and Pembroke Dock - all valued employers in my region. I notice on camera that the Taoiseach said that already they've seen reduced activity in those ports, and we've all read reports about sea traffic evading and bypassing the Welsh ports. If we add in free ports as well, the sustainability and the viability of these ports start to come into question, and will be ultimately severely challenged. So, I want to know, First Minister, what conversations you had, raising those issues that I've just raised with Michael Gove at the British-Irish Council.
Welsh: Diolch, Dirprwy Lywydd. Rydych chi'n dweud yn eich datganiad heddiw mai deialog, nid gweithredoedd unochrog neu gynigion terfynol, sy'n bwysig, ac wrth gwrs bydd hynny'n wir o ran peidio â gweithredu erthygl 16 i guddio y tu ôl i'r llanastr sydd wedi ei greu rywsut gan gytundeb gwael. Rwy'n pryderu'n fawr ynghylch porthladdoedd Aberdaugleddau, Abergwaun a Doc Penfro - bob un yn gyflogwr gwerthfawr yn fy rhanbarth i. Rwy'n sylwi, ar y camera, fod y Taoiseach wedi dweud eu bod eisoes wedi gweld llai o weithgarwch yn y porthladdoedd hynny, ac rydym ni i gyd wedi darllen adroddiadau am draffig môr yn osgoi porthladdoedd Cymru. Os ydym ni'n ychwanegu porthladdoedd rhydd hefyd, mae cynaliadwyedd a hyfywedd y porthladdoedd hyn yn dechrau cael eu cwestiynu, a byddan nhw'n cael eu herio'n ddifrifol yn y pen draw. Felly, rwyf i eisiau gwybod, Prif Weinidog, pa sgyrsiau gawsoch chi â Michael Gove yn y Cyngor Prydeinig-Gwyddelig, yn codi'r materion hynny yr wyf i newydd eu codi.
English: First Minister, the pandemic and COP too have shown the need for closer working between Governments across the globe. The British-Irish Council summit, hosted by the Welsh Government at our iconic St Fagans National Museum of History, was a unique opportunity for Wales to show the value of how we are all stronger working co-operatively together. First Minister, did you have an opportunity during your bilateral meeting with Michael Gove, who led the UK delegation, to raise also the grave concerns of the communities of Islwyn that we are being and will be potentially short-changed by the UK Tory Government? The confidence of the people of Islwyn is not helped when the Prime Minister addressing the Confederation of British Industry recently descended into total incoherence before asking the assembled audience if anyone had been to Peppa Pig World. First Minister, how can we and the Welsh Government ensure better clarity and transparency with the UK Government's funding of Welsh communities following the UK leaving the European Union, and how can the Welsh Government continue to drive systemic co-operation from a Tory Government seemingly intent on dilution of devolution?
Welsh: Prif Weinidog, mae'r pandemig a COP hefyd wedi dangos bod angen i Lywodraethau ledled y byd weithio'n agosach. Roedd uwchgynhadledd y Cyngor Prydeinig-Gwyddelig, a gafodd ei chynnal gan Lywodraeth Cymru yn Amgueddfa Werin Cymru Sain Ffagan eiconig, yn gyfle unigryw i Gymru ddangos gwerth sut yr ydym ni i gyd yn gryfach yn cydweithio gyda'n gilydd. Prif Weinidog, a gawsoch chi gyfle yn ystod eich cyfarfod dwyochrog â Michael Gove, a arweiniodd ddirprwyaeth y DU, i godi pryderon difrifol cymunedau Islwyn ein bod ni ac y gallwn ni o bosibl gael cam gan Lywodraeth Dorïaidd y DU? Nid yw'n helpu hyder pobl Islwyn pan fo Prif Weinidog y DU wrth annerch Cydffederasiwn Diwydiant Prydain yn ddiweddar yn mwydro cyn gofyn i'r gynulleidfa a oedd unrhyw un wedi bod i Peppa Pig World. Prif Weinidog, sut gallwn ni a Llywodraeth Cymru sicrhau gwell eglurder a thryloywder o ran cyllid Llywodraeth y DU i gymunedau yng Nghymru yn dilyn ymadawiad y DU â'r Undeb Ewropeaidd, a sut gall Llywodraeth Cymru barhau i sbarduno cydweithredu systemig gan Lywodraeth Dorïaidd sy'n ymddangos yn benderfynol o wanhau datganoli?
English: I thank Rhianon Passmore for that, Dirprwy Lywydd. The bilateral meetings that are possible around an event like the BIC are very valuable. I did have such a meeting with Mr Gove. My aim in those meetings is that where I think we can work on things together, I want to emphasise those things, and I want to make progress on positive ground. We did that on a number of issues, the UK inquiry into the COVID experience being one of them. But I cannot leave a meeting of that sort without being as clear as I could be, and I don't think I could have been more direct with the Secretary of State in making it clear to him that the way that Wales has lost out in funding, in decision making, in those things that were promised to Wales as a result of leaving the European Union, and the operation of the internal market Act to achieve all of that, is the single most difficult challenge facing the United Kingdom today, because it poisons relationships. Until the UK Government is prepared to take a different approach to those matters, that will always be there in the background, despite the efforts that Michael Gove himself - I'm happy to acknowledge that - and we, where we can, try to make on areas where more common ground is possible.
Welsh: Rwy'n diolch i Rhianon Passmore am hynna, Dirprwy Lywydd. Mae'r cyfarfodydd dwyochrog sy'n bosibl o gwmpas digwyddiad fel y Cyngor Prydeinig-Gwyddelig yn werthfawr iawn. Fe gefais i gyfarfod o'r fath gyda Mr Gove. Fy nod i yn y cyfarfodydd hynny yw, pan wyf i o'r farn y gallwn ni weithio ar bethau gyda'n gilydd, rwy'n awyddus i bwysleisio'r pethau hynny, ac rwy'n awyddus i weld cynnydd yn digwydd ar dir cadarnhaol. Fe welsom ni hynny ar nifer o faterion, ac roedd ymchwiliad y DU i brofiad COVID yn un ohonyn nhw. Ond ni allaf i ymadael â chyfarfod o'r fath heb fod mor ddiamwys ag y gallwn i fod, ac nid wyf i'n credu y gallwn i fod yn fwy uniongyrchol gyda'r Ysgrifennydd Gwladol wrth egluro iddo ef mai'r ffordd y mae Cymru ar ei cholled o ran cyllid, wrth wneud penderfyniadau, ac o ran y pethau hynny a addawyd i Gymru o ganlyniad i adael yr Undeb Ewropeaidd, a gweithrediad Deddf y farchnad fewnol i gyflawni'r cyfan i gyd, yw'r her anoddaf sy'n wynebu'r Deyrnas Unedig heddiw, oherwydd dyna sy'n gwenwyno'r berthynas rhyngom ni. Hyd nes y bydd Llywodraeth y DU yn barod i fabwysiadu ymagwedd wahanol at y materion hynny, fe fydd hynny bob amser yn y cefndir, er gwaethaf yr ymdrechion y mae Michael Gove ei hunan - rwy'n hapus i gydnabod hynny - a ninnau, lle y gallwn ni, yn ceisio gwneud felly ar faterion lle mae mwy o dir cyffredin yn bosibl.
English: Diolch yn fawr iawn, Dirprwy Lywydd. I appreciate the comments about the discussions that were had around the port of Holyhead, and you're quite right that there's squeezing from both sides, with the increased traffic directly to the continent, but also there's the Northern Ireland link. Can you give me an assurance that you will press the UK Government to not in any way allow Liverpool ports, ports on the Mersey, to be given prominence over Holyhead? I remember as far back as the development of the TEN-T transport network, where Holyhead was seen as lower priority than the ports on the Mersey at that time. Now we're coming to a point where that really means something, and we need those assurances for the port of Holyhead.
Welsh: Diolch yn fawr iawn, Dirprwy Lywydd. Rwy'n gwerthfawrogi'r sylwadau am y trafodaethau a gafwyd ynglŷn â phorthladd Caergybi, ac rydych chi yn llygad eich lle bod gwasgu o'r ddwy ochr, gyda'r cynnydd yn y traffig uniongyrchol i'r cyfandir, ond fe geir y cyswllt â Gogledd Iwerddon hefyd. A wnewch chi roi sicrwydd i mi y byddwch chi'n pwyso ar Lywodraeth y DU i beidio â chaniatáu i borthladdoedd Lerpwl, porthladdoedd ar afon Mersi, fod â mwy o amlygrwydd na Chaergybi? Rwy'n cofio mor bell yn ôl â datblygiad y rhwydwaith trafnidiaeth TEN-T, lle'r oedd Caergybi yn cael ei ystyried yn llai teilwng o'r flaenoriaeth na phorthladdoedd afon Mersi bryd hynny. Nawr, rydym ni'n cyrraedd pwynt lle mae hynny'n golygu rhywbeth gwirioneddol, ac mae angen y sicrwydd hwnnw arnom ni i borthladd Caergybi.
English: I'm absolutely happy to give that assurance, Dirprwy Lywydd. I did directly raise with the UK Government not simply ports in Pembrokeshire, but particularly the impact on Holyhead given its significance as a port to the whole of the United Kingdom in the BIC context, and Welsh Ministers lose no opportunity to make sure that we return to this issue with UK Ministers whenever we have that chance, and to press them to go beyond the sort of assurances we have had up until now, which is that all this is just teething trouble, that it will all settle down, and that provided we all just keep crossing our fingers, it'll all be all right. Well, I'm afraid, as every week goes by, that view of the world becomes a little harder to sustain, and we really need to move UK Ministers beyond that, to think about what actions they can take, and we are prepared to take as well, to make sure that the real advantages that there are of trading through those Welsh ports are secured for the future.
Welsh: Rwy'n gwbl fodlon i roi sicrwydd o'r fath, Dirprwy Lywydd. Fe godais i'n uniongyrchol gyda Llywodraeth y DU yr effaith, nid yn unig ar borthladdoedd yn Sir Benfro, ond ar Gaergybi yn arbennig o ystyried ei arwyddocâd fel porthladd i'r Deyrnas Unedig gyfan yng nghyd-destun y Cyngor Prydeinig-Gwyddelig, ac nid yw Gweinidogion Cymru fyth yn colli unrhyw gyfle i sicrhau ein bod ni'n dychwelyd at y mater hwn gyda Gweinidogion y DU bryd bynnag y cawn ni gyfle i wneud felly, a phwyso arnyn nhw i fynd y tu hwnt i'r math o sicrwydd a gawsom ni hyd yn hyn, sef mai dim ond trafferthion cychwynnol yw hyn i gyd, ac y bydd y cyfan yn setlo i lawr, ar yr amod ein bod ni i gyd yn parhau i groesi ein bysedd ni, fe fydd popeth yn iawn. Wel, mae arnaf i ofn, wrth i bob wythnos fynd heibio, fod y weledigaeth honno o'r byd yn mynd yn galetach i'w chynnal, ac mae gwir angen i ni symud Gweinidogion y DU y tu hwnt i hyn, ac ystyried pa gamau y gallan nhw eu cymryd, ac rydym ninnau'n barod i'w cymryd hefyd, i sicrhau bod y manteision gwirioneddol a ddaw yn sgil masnachu drwy borthladdoedd Cymru yn cael eu diogelu i'r dyfodol.
English: The next item is the statement by the Minister for Health and Social Services, an update on COVID-19. I call on the Minister, Eluned Morgan.
Welsh: Yr eitem nesaf yw'r datganiad gan y Gweinidog Iechyd a Gwasanaethau Cymdeithasol, diweddariad ar COVID-19. Galwaf ar y Gweinidog, Eluned Morgan.
English: You need to ask the question now because your time is up.
Welsh: Mae angen i chi ofyn y cwestiwn nawr gan fod eich amser chi ar ben.
English: I'm getting to my last question, Deputy Presiding Officer. In regard to the A&E waiting times and many waiting up to 36 hours, can you please give us details about your plan to support our fantastic NHS staff in terms of bringing down those waiting times, and the additional beds that are needed to stop the backlog that we've seen to the extent we have in terms of ambulances waiting outside A&E in hospitals?
Welsh: Rwy'n dod at fy nghwestiwn olaf, Dirprwy Lywydd. O ran amseroedd aros mewn adrannau damweiniau ac achosion brys a llawer yn aros hyd at 36 awr, a fyddech chi'n rhoi manylion i mi, os gwelwch chi'n dda, ynglŷn â'ch cynllun chi i gefnogi staff rhagorol ein GIG ni o ran byrhau'r amseroedd aros hynny, a'r gwelyau ychwanegol sydd eu hangen i leihau'r gwaith sydd wedi pentyrru fel y gwelsom ni i'r fath raddau, o ran ambiwlansys yn aros y tu allan i adrannau damweiniau ac achosion brys mewn ysbytai?
English: - since we've introduced the COVID pass, in his cinema, he has seen the sales go through the roof; that, actually, people are far more comfortable about going to the cinema now, they feel safer and they're asking, 'Can we keep those measures once you take them away - ? If you're going to dismantle them, we would like to continue to enforce them'. And I think it's really important that people hear that message; that, actually, the public are responding really positively and they're saying, 'I feel safer. Your establishment is one that I am going to go to.' I'm very aware of the capacity in the system in terms of the telephone service if people are unable to download the pass. That's why we're putting far more resources into that and making sure that the number of phone lines, for example, are increased. So, all of that work is happening. And, of course, as you say, it is possible for people to use the lateral flow test if that is unavailable to them. So, I hope that that's been helpful. Diolch yn fawr iawn.
Welsh: - ers i ni gyflwyno'r pàs COVID, yn ei sinema ef, mae wedi gweld y gwerthiant yn codi'n aruthrol; a bod pobl, mewn gwirionedd, yn llawer mwy cyfforddus ynghylch mynd i'r sinema nawr, maen nhw'n teimlo yn fwy diogel ac maen nhw'n gofyn, 'A gawn ni gadw'r mesurau hyn pan fyddwch chi'n eu disodli nhw - ? Os ydych chi am eu datgymalu nhw, fe fyddem ni'n hoffi parhau â'u gorfodi nhw'. Ac rwy'n credu ei bod hi'n bwysig iawn bod pobl yn clywed y neges honno; bod y cyhoedd, mewn gwirionedd, yn ymateb yn gadarnhaol iawn ac yn dweud, 'Rwyf i'n teimlo yn fwy diogel. Mae eich lle chi'n un y byddaf yn ymweld ag ef.' Rwy'n ymwybodol iawn o'r capasiti yn y system o ran y gwasanaeth ffôn os nad yw pobl yn gallu lawrlwytho'r pàs. Dyna pam yr ydym ni'n rhoi llawer mwy o adnoddau i mewn i hynny ac yn sicrhau bod nifer y llinellau ffôn, er enghraifft, yn cynyddu. Felly, mae'r holl waith hwnnw'n digwydd. Ac, wrth gwrs, fel rydych chi'n dweud, mae hi'n bosibl i bobl ddefnyddio'r prawf llif unffordd os nad yw hynny ar gael iddyn nhw. Felly, rwy'n gobeithio bod hynna wedi bod o gymorth. Diolch yn fawr iawn.
English: I thank you for your statement, Minister. I speak to an awful lot of people and get an awful lot of e-mails, like everybody else here, and it is the case that people do support those restrictions that we currently have and those ones that we are operating. And I've also had messages where people now feel able to go out and enjoy their lives a little bit more because of those COVID passes, where they were extremely nervous to do so before. But on the other hand, of course, I do understand that people don't support them; that they want all restrictions to come to an end. However, the figures tell us the reality of the spread of this infection and this virus, and we only have to look around in Europe to see exactly what is happening. So, in terms of asking you a question, you do hint - and you've done it again today - that it may be possible that we have to expand the COVID passes into other areas where they are currently not used. When would you make that decision? What would be the trigger point at which you'd have to decide?
Welsh: Diolch i chi am eich datganiad, Gweinidog. Fe fyddaf i'n siarad â llawer iawn o bobl ac yn cael llawer iawn o negeseuon e-bost, fel pawb arall yn y fan hon, ac mae hi'n wir fod pobl yn cefnogi'r cyfyngiadau hynny sydd gennym ni ar hyn o bryd a'r rhai hynny yr ydym ni'n eu gweithredu nhw. Ac rwyf i wedi cael negeseuon hefyd yn sôn bod pobl yn teimlo erbyn hyn eu bod nhw'n gallu mynd allan a mwynhau eu bywydau ychydig yn well oherwydd y pasiau COVID hyn, a'u bod nhw'n nerfus iawn i wneud hynny ynghynt. Ond ar y llaw arall, wrth gwrs, rwy'n deall nad yw pobl yn eu cefnogi nhw; eu bod nhw'n awyddus i'r holl gyfyngiadau ddod i ben. Serch hynny, mae'r ffigurau yn dangos y sefyllfa wirioneddol o ran ymlediad yr haint hwn a'r feirws hwn, a dim ond edrych o amgylch Ewrop y mae'n rhaid i ni wneud i weld beth yn union sy'n digwydd. Felly, o ran gofyn cwestiwn i chi, rydych chi'n awgrymu - ac fe wnaethoch chi hynny eto heddiw - y gallai hi fod yn bosibl y bydd yn rhaid i ni ehangu'r pàs COVID i feysydd eraill lle nad ydyn nhw'n cael eu defnyddio ar hyn o bryd. Pryd fyddech chi'n gwneud y penderfyniad hwnnw? Beth fyddai'r sbardun i'ch gorfodi i wneud penderfyniad?
English: Thanks very much, Joyce. I think, actually, that one of the things that it might be worth us all considering is using different language around this. We keep on talking about restrictions. Well, I think that it's important that we start to talk about protections, because that's what we are putting in place - protections. We're trying to protect the public here from coronavirus. So, that's certainly something that I'm going to try and use in my discussions in future. Certainly, in relation to the COVID pass and any possible expansion, of course that will be done in the context of the 21-day review that we undertake every three weeks. The trigger for that will be, as always, the potential and the possibility of the NHS being overwhelmed as we go into the winter period. So, that's always the trigger for us: can the NHS cope? Frankly, we still haven't really seen the flu really come at us with the kind of force that we were expecting. We're still waiting for that, and it's possible that it will come. But we will keep an eye on things. About 10 per cent of our hospital beds at the moment are filled with COVID patients. Now, that's quite a lot of people. Obviously, we need to keep an eye on that situation, but it's also about keeping an eye on the broader NHS. That's an important situation. Diolch.
Welsh: Diolch yn fawr iawn, Joyce. Rwy'n credu, mewn gwirionedd, mai un o'r pethau y gallai hi fod yn werth i bob un ohonom ni ei ystyried yw defnyddio iaith wahanol yn hyn o beth. Rydym ni'n dal i siarad am gyfyngiadau. Wel, rwy'n credu ei bod hi'n bwysig i ni ddechrau siarad am amddiffyniadau, oherwydd dyna'r hyn yr ydym ni'n ei roi ar waith - amddiffyniadau. Rydym ni'n ceisio diogelu'r cyhoedd yma rhag coronafeirws. Felly, dyna rywbeth yr wyf i'n sicr am geisio ei ddefnyddio yn fy nhrafodaethau i'r dyfodol. Yn sicr, o ran y pàs COVID ac unrhyw ehangu posibl arno, wrth gwrs, fe wneir hynny yng nghyd-destun yr adolygiad 21 diwrnod yr ydym ni'n ei gynnal bob tair wythnos. Y sbardun ar gyfer hynny fyddai, fel pob amser, y potensial a'r posibilrwydd y bydd y GIG yn cael ei orlethu wrth i ni fynd i mewn i gyfnod y gaeaf. Felly, hwnnw'r yw'r sbardun i ni bob amser: a all y GIG ymdopi? A dweud y gwir, nid ydym ni wedi gweld y ffliw yn ymaflyd ynom ni mewn gwirionedd gyda'r math o rym yr oeddem ni'n ei ddisgwyl. Rydym ni'n dal i aros, ac mae hi'n bosibl iddi hi fynd felly. Ond fe fyddwn ni'n cadw llygad ar bethau. Mae tua 10 y cant o'r gwelyau sydd gennym ni mewn ysbytai ar hyn o bryd yn cael eu llenwi â chleifion COVID. Nawr, mae hynny'n gryn nifer o bobl. Yn amlwg, mae angen i ni gadw llygad ar y sefyllfa honno, ond mae hyn yn ymwneud hefyd â chadw llygad ar y GIG yn fwy eang. Mae honno'n sefyllfa bwysig. Diolch.
English: Thank you for your statement, Minister, and for providing a briefing to Members of the health committee at lunchtime today. As in previous updates, I want to focus my questions on the care sector, as those living in care homes and their families have been deeply affected by the pandemic. Thankfully, a successful UK vaccination programme has meant that care home visits can once again take place. Minister, how will your Government ensure that care home residents will remain able to be visited by, and able to visit, their loved ones? What steps are you taking to accelerate the booster vaccine programme for care home staff and residents? Some care homes across the UK are now asking for proof of vaccination for care home visitors. Is this something that the Welsh Government is considering introducing? Finally, Minister, alongside COVID - and you've touched on it briefly in your answer to Joyce Watson - is the flu. Flu will be a big threat to those in care this winter. Will you publish flu vaccination rates for care home staff and residents, as well as outline the steps that you are taking to boost vaccination rates? Thank you very much.
Welsh: Diolch i chi am eich datganiad, Gweinidog, ac am roi briff i Aelodau'r pwyllgor iechyd amser cinio heddiw. Fel yn y diweddariadau blaenorol, rwyf i'n awyddus i ganolbwyntio ar y sector gofal yn fy nghwestiynau i, gan fod y pandemig wedi effeithio yn fawr ar y rhai sy'n byw mewn cartrefi gofal a'u teuluoedd nhw. Diolch byth, mae rhaglen frechu lwyddiannus yn y DU wedi golygu y gellir ymweld â chartrefi gofal unwaith eto. Gweinidog, sut mae eich Llywodraeth chi am sicrhau y bydd preswylwyr cartrefi gofal yn parhau i gael ymweliadau gan eu hanwyliaid nhw, ac yn gallu mynd i ymweld â nhw hefyd? Pa gamau ydych chi'n eu cymryd i gyflymu'r rhaglen brechiad atgyfnerthu ar gyfer staff a phreswylwyr cartrefi gofal? Mae rhai cartrefi gofal ledled y DU yn gofyn am brawf o frechu erbyn hyn i ymwelwyr â chartrefi gofal. A yw hyn yn rhywbeth y mae Llywodraeth Cymru yn ystyried ei gyflwyno? Yn olaf, Gweinidog, ochr yn ochr â COVID - ac rydych chi wedi sôn am hyn yn fyr yn eich ateb i Joyce Watson - mae'r ffliw. Fe fydd y ffliw yn fygythiad mawr y gaeaf hwn i'r rhai sydd mewn gofal. A wnewch chi gyhoeddi cyfraddau brechu rhag y ffliw ar gyfer staff a phreswylwyr cartrefi gofal, yn ogystal ag amlinellu'r camau yr ydych chi'n eu cymryd i roi hwb i gyfraddau brechu? Diolch yn fawr iawn i chi.
English: Thanks, Gareth. Like you, I'm keeping a very close eye on the care sector, as is my colleague Julie Morgan - very concerned about the relationship between care homes and hospitals and the flow through that is crucial to keep the whole system moving. We do have very clear guidelines when it comes to visiting care homes. So, all of those are set out, and you will find that information on our website. That includes the fact that visitors do need to take a lateral flow test before they visit a care home. So, that facility is already in place. About 77 per cent of care home residents have already received their booster vaccination. I was very pleased that we hit our proposed timetable, which was to offer all those care home residents the booster by 1 November. We did hit that milestone, so I was very pleased to see that. I can find you the flu vaccination rates for care home residents, but obviously that is one of the first places that we go in terms of getting the flu vaccine rolled out. But I will say this, and that is that we are not seeing the same uptake by the public in general across Wales when it comes to flu vaccination as we did last year. I would encourage people to take up that opportunity, because we genuinely don't know what's ahead of us, and we all need to take all of our protections seriously.
Welsh: Diolch, Gareth. Fel chwithau, rwyf i'n cadw llygad barcud ar y sector gofal, fel gwnaiff fy nghyd-Aelod Julie Morgan - gan bryderu llawer iawn am y berthynas rhwng cartrefi gofal ac ysbytai ac mae'r llifeiriant yn hynny o beth yn hanfodol i gadw'r system gyfan yn gweithio. Mae gennym ni ganllawiau eglur iawn o ran ymweld â chartrefi gofal. Felly, caiff pob un o'r rhain eu nodi, ac mae'r wybodaeth honno i'w gweld ar ein gwefan ni. Mae hynny'n cynnwys y ffaith bod angen i ymwelwyr gymryd prawf llif unffordd cyn iddyn nhw ymweld â chartref gofal. Felly, mae'r cyfleuster hwnnw ar waith eisoes. Mae tua 77 y cant o breswylwyr cartrefi gofal wedi cael eu brechiad atgyfnerthu. Roeddwn i'n falch iawn ein bod ni wedi taro nod ein hamserlen arfaethedig ni, sef i gynnig brechiad atgyfnerthu i bob un o'r preswylwyr hynny mewn cartrefi gofal erbyn 1 o fis Tachwedd. Fe wnaethom ni gyrraedd y garreg filltir honno, felly roeddwn i'n falch iawn o weld hynny. Fe allaf i ddod o hyd i'r cyfraddau brechu rhag y ffliw ar gyfer preswylwyr cartrefi gofal, ond mae hi'n amlwg mai dyna un o'r lleoedd cyntaf yr awn ni o ran cyflwyno'r brechlyn ffliw. Ond rwyf i am ddweud hyn, a hynny yw nad ydym ni'n gweld yr un niferoedd ymhlith y cyhoedd ledled Cymru o ran brechu rhag y ffliw ag y gwnaethom ni'r llynedd. Fe fyddwn i'n annog pobl i fanteisio ar y cyfle hwnnw, oherwydd nid ydym ni'n gwybod beth sydd o'n blaenau ni, ac mae angen i bob un ohonom gymryd o ddifrif yr amddiffyniadau sydd ar gael i ni.